
REFERAT
Privind participarea Consiliului Local în calitate de sustinator al proiectului „Timisoara- comunitate si diversitate culturala”, organizat de FUNDATIA A TREIA EUROPA
FUNDATIA A TREIA EUROPA din Timişoara a depus solicitarea nr. SC2006-  000515/ 12.01.2006 a privind susţinerea financiară a proiectului „Timisoara- comunitate si diversitate culturala” in perioada 15 februarie -15 decembrie 2006.
Proiectul răspunde nevoii unui public extins şi divers de cunoaştere şi interpretare a specificităţii culturale a Timişoarei; modelul de interculturalitate citadină este astfel perpetuat, ca reper pentru generaţiile tinere. În acelaşi timp, “cazul” Timişoara le este propus ca model de coabitare şi interferenţă culturală celorlaltor structuri urbane din România.

Proiectul îşi propune realizarea, în continuarea celor anterioare publicate cu sprijinul Consiliului Local Timişoara şi luând în considerare ecoul acestora, a încă patru numere tematice ale revistei “Orizont” dedicate modelului de cultură plurală, diversă din punct de vedere etnic, lingvistic, confesional, pe care îl reprezintă Timişoara.

Dialogul deschis, interferenţele celor patru etno-culturi active şi în prezent în Timişoara (română, maghiară, germană şi sârbă) asigură oraşului un statut aparte în spaţiul cultural românesc, dar şi la nivel regional, chiar european. Revista “Orizont” încearcă punerea în circulaţie (prin traduceri, interviuri, anchete, microantologii de literatură, studii de caz) a acestui model cultural.

Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 
7.000 RON, din cap.67.02. „Cultură, recreere şi religie” (67.02.50 Altele ).

Detalii referitoare la această manifestare se află în materialul anexat.  

